Coliban propune ca Primăria Brașov să cumpere fostul han „Pietrele lui Solomon”, din care a mai rămas însă doar un zid. Pentru ruinele hanului, Primăria Brașov ar urma să plătească peste un milion două sute de mii de euro, scriu jurnaliștii.
Hanul aparține familiei unui afacerist irlandez, care deține și un bar de pe strada Republicii din Brașov. Atât Allen Coliban, cât și concubina sa, sunt apropiați ai familiei afaceristului, fiind văzuți împreună la mai multe evenimente, mai scriu jurnaliștii.